Előterjesztés Zalakaros Város Önkormányzat Képviselőtestületének 2021. október 28-án tartandó ülésére

Tárgy: A Zalakaros 1323/9 hrsz-ú ingatlanon lévő ipari épületre a Karos-Park Kft.-vel
            kötött bérleti szerződés meghosszabbítása
Előterjesztést készítette: Torma László aljegyző
Tisztelt Képviselőtestület!

Zalakaros Város Önkormányzata 2019-ben nyilvános pályázatot hirdetett a Zalakaros 1323/9 hrsz-on lévő műhely és raktár épületének - kötött célú – ipari, gyártó, szolgáltató üzemeltetésére. Az ajánlattételi határidő lejártáig 1 (egy) darab ajánlat került az ajánlatkérő részére benyújtásra.
A képviselőtestület 224/2019. (VIII.07.) számú határozatában nyertes ajánlattevőként a KAROS-PARK Városgazdálkodási Kft.-t (8749 Zalakaros, Behiák 1323/6) hirdette ki, a bérleti díjat nettó 157.516 Ft/hó +27% Áfa, azaz bruttó 200.045 Ft/hó összegben állapította meg. A szerződést a felek határozott időre kötötték, mely 2021. szeptember 30-án lejárt.

A bérleti szerződés 3./ pontja értelmében a szerződő felek a szerződést közös megegyezéssel meghosszabbíthatják. A Karos- Park Kft. ügyvezetője jelezte, hogy a Kft. élni kíván a meghosszabbítás lehetőségével. 

A csarnok pályázati támogatásból valósult meg, a fenntartási idő 5 év. Onnantól számít az öt év miután a közreműködő szervezet a megvalósítást jóváhagyó, lezáró döntését megküldte a támogatott részére. Ez a mai napig nem áll rendelkezésre. Várhatóan 2021. november-december lesz, amikor ezt kézhez kapjuk. Erre tekintettel az előterjesztés javasolja a képviselőtestület számára a bérleti szerződés meghosszabbítását további 5 évvel 2026. szeptember 30-ig. 
Határozati javaslat
1./ Zalakaros Város Önkormányzat Képviselőtestülete a Zalakaros 1323/9 hrsz-ú ingatlanon lévő ipari épületre a Karos- Park Kft-vel kötött bérleti szerződést a szerződés 3./ pontja alapján további 5 évvel 2026. szeptember 30-ig meghosszabbítja.
2./ Zalakaros Város Önkormányzat Képviselőtestülete felhatalmazza a polgármestert a bérleti szerződés módosításának aláírására.
Határidő:             azonnal
Felelős:               Novák Ferenc polgármester
Operatív felelős: Dr. Szentgyörgyvölgyi Eszter jegyző, Csetneki Ügyvédi Iroda
                            Horváthné Juhász Barbara pénzügyi osztályvezető – tájékoztatásul a 

                            költségvetés számára
Zalakaros, 2021. október 13.









  Novák Ferenc










   polgármester
Humánpolitikai és Ügyrendi Bizottság határozata:

A bizottság javasolja a képviselőtestület számára az előterjesztés szerinti határozati javaslat elfogadását.

